Diari Oficial de la Generalitat Valenciana


Sumari del DOGV 7313, del 09-07-2014 (2014/6372)

RESOLUCIÓ de 25 de juny de 2014, del conseller de Sanitat, per la qual s'adjudiquen ajudes per a la realització de projectes d'investigació en matèria de salut mental en la Comunitat Valenciana, a desenrotllar durant l'any 2014.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7313

Data del DOGV
:   09-07-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/6372


Data del document
:   25-06-2014

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de juny de 2014, del conseller de Sanitat, per la qual s'adjudiquen ajudes per a la realització de projectes d'investigació en matèria de salut mental en la Comunitat Valenciana, a desenrotllar durant l'any 2014. [2014/6372]  
Per la Resolució de 20 de febrer de 2014 (DOCV 7228, 06.03.2014), de la Conselleria de Sanitat, es van convocar ajudes per a la investigació en matèria de salut mental en la Comunitat Valenciana, a desenrotllar durant l'any 2014, acollint-se a l'Orde 1/2012, de 8 de febrer, de la Conselleria de Sanitat, per la qual es regulen les bases generals del procediment de concessió d'ajudes per al desenrotllament de projectes d'investigació sanitària en la Comunitat Valenciana.  
Per a això s'ha establit, en el pressupost de la Generalitat per a l'exercici 2014, una dotació de 100.000 euros en l'aplicació pressupostària 64.26.36.5473.622.19.3, codi de línia T5861000, a fi de finançar estes investigacions en matèria de salut mental.  
Les entitats que s'assenyalen en els annexos I i II han sol·licitat les mencionades ajudes en els termes que preveu la resolució de referència.  
  
Considerant la normativa d'aplicació general, i examinats els projectes aportats, objecte de la convocatòria, la comissió avaluadora va avaluar els projectes individualitzadament i, seguint els criteris de valoració establits en la base 10 de la resolució de convocatòria, va emetre un informe en què es concretava el resultat de l'avaluació efectuada. L'òrgan instructor, a la vista d'este informe i de l'expedient, va formular la proposta de resolució definitiva.  
Vista la proposta de resolució definitiva, resolc:  
  
Primer  
Concedir les ajudes per al finançament d'investigacions en matèria de salut mental en la Comunitat Valenciana, a desenrotllar durant l'any 2014, que s'assenyalen en l'annex I per les quantitats indicades, per un import total de cent mil euros (100.000,00 ?), i desestimar les sol·licituds d'ajudes que figuren en l'annex II.  
  
Segon  
L'ordenació del pagament de les subvencions i la justificació corresponent es realitzaran de conformitat amb la base 12 de la convocatòria realitzada per mitjà de la Resolució de 20 de febrer. D'acord amb estes, les factures i justificants hauran de ser presentats davant del Servici de Salut Mental de la Direcció General d'Assistència Sanitària com a màxim el dia 14 de novembre de 2014. La falta de justificació en termini, segons l'article 37 de la Llei 38/2003, de 17 de novembre, General de Subvencions, i l'article 70 del Reial Decret 887/2006, de 21 de juliol, pel qual s'aprova el Reglament de la Llei General de Subvencions, donarà lloc a la pèrdua del dret al cobrament total o parcial de la subvenció. Esta resolució tindrà els efectes previstos en l'article 25 de la Llei 38/2003, de 17 de novembre, General de Subvencions.  
  
  
Tercer  
Els beneficiaris hauran de remetre a l'òrgan instructor d'esta, fins al 31 de març de 2015, la memòria final de les activitats realitzades en suport informàtic i en paper, firmada i segellada pel representant legal de l'entitat beneficiària. La no presentació de l'esmentada memòria serà motiu de reintegrament de la subvenció concedida.  
  
Quart  
Els projectes no concedits podran ser arreplegats pels interessats o per una persona degudament autoritzada, en el Servici de Salut Mental de la Conselleria de Sanitat (carrer del Dr. Rodríguez Fornos, núm. 4) durant els dos mesos següents a la publicació en el Diari Oficial de la Comunitat Valenciana de la resolució d'adjudicació. Transcorregut el termini indicat, es procedirà a la seua destrucció.  
  
  
Quint  
Notifiqueu a tots els interessats la present resolució. De conformitat amb el que establixen els articles 107, 116 i 117 de la Llei 30/1992, de 26 de novembre, Règim Jurídic de les Administracions Públiques i del Procediment Administratiu Comú, modificada per la Llei 4/1999, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del conseller de Sanitat en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
Esta resolució produirà efectes a partir de l'endemà de la seua publicació en el Diari Oficial de la Comunitat Valenciana.  
  
València, 25 de juny de 2014.- El conseller de Sanitat: Manuel Llombart Fuertes.